CELEX: 31974R2681
Language: hu
Date: 1974-10-21 00:00:00
Title: A Tanács 2681/74/EGK Rendelete (1974. október 21.) a mezőgazdasági termékek élelmiszersegélyként való juttatásával kapcsolatban felmerülő kiadások közösségi finanszírozásáról

Fontos jogi nyilatkozat

|

31974R2681

Hivatalos Lap L 288 , 25/10/1974 o. 0001 - 0002 finn különkiadás fejezet 11 kötet 2 o. 0016  görög különkiadás: fejezet 03 kötet 11 o. 0059  svéd különkiadás fejezet 11 kötet 2 o. 0016  spanyol különkiadás fejezet 11 kötet 5 o. 0118  portugál különkiadás fejezet 11 kötet 5 o. 0118 

		A Tanács 2681/74/EGK Rendelete(1974. október 21.)a mezőgazdasági termékek élelmiszersegélyként való juttatásával kapcsolatban felmerülő kiadások közösségi finanszírozásárólAZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 209. cikkére,tekintettel a Bizottság javaslatára,tekintettel az Európai Parlament véleményére [1],mivel a Közösség élelmiszersegélyt nyújt a fejlődő, illetve a katasztrófa sújtotta országoknak, és biztosítja annak finanszírozását;mivel a jelenlegi szabályok alapján e kiadások finanszírozása a termékektől és a feltételektől függően többféle módon történik: a kiadások vagy teljes mértékben az Európai Közösségek általános költségvetésének 9. címét ("Élelmiszersegély-kiadások" című fejezet), vagy az Európai Mezőgazdasági Orientációs és Garanciaalap Garanciarészlegét, vagy e kettőt megosztva terhelik;mivel ez a helyzet nem teszi lehetővé, hogy az érintett ágazatokra vonatkozó közös piaci politika költségeiről vagy az élelmiszersegély-politika költségeiről világos képet lehessen alkotni; mivel továbbá ez a helyzet megnehezíti az előirányzatok kezelését, lévén, hogy a kiadásokkal vagy az EMOGA Garanciarészlegét, vagy a költségvetés 9. címét ("Élelmiszersegély-kiadások" című fejezet), vagy a kettőt megosztva kell terhelni;mivel a mezőgazdasági termékek élelmiszersegélyként való juttatásával kapcsolatban felmerülő kiadások közösségi finanszírozásának feltételeit össze kell hangolni a különböző ágazatokban, és következésképpen módosítani kell a jelenlegi szabályokat,mivel az áruk értékét és a végrehajtás különböző szakaszaiban felmerülő azon kiadásokat, amelyekért a szóban forgó ellátásra vonatkozó rendelkezések alapján a Közösség felel – a tagállamok számára felmerülő igazgatási költségek kivételével – a Közösségnek kell finanszíroznia;mivel a visszatérítéseknek megfelelő kiadásoknak az EMOGA Garanciarészlegét kell terhelniük, a többi kiadást pedig a 9. cím alatt kell feltüntetni;mivel a Közösség élelmiszersegélyezési intézkedései végrehajtásának elősegítése érdekében kívánatos egy, a költségvetés 9. címe alatt szereplő kiadásokra vonatkozó, az EMOGA számára kialakított rendszer mintájára létrehozott előlegfizetési rendszer bevezetése;mivel szükség szerint rendelkezni kell a végrehajtásra vonatkozó szabályok megállapításáról,ELFOGADTA EZT A RENDELETET:1. cikkA Közösségnek kell finanszíroznia minden, az igazgatási kiadásoktól eltérő olyan kiadást, amely a mezőgazdasági termékeknek a Közösség által élelmiszersegélyként való juttatásával kapcsolatban – tanácsi rendeletek alapján vagy a Tanács által kötött egyezményekből és megállapodásokból folyó kötelezettségek teljesítése során –merül fel, és a szóban forgó ellátásra vonatkozó rendelkezések alapján a Közösséget terheli.Az előbbi bekezdésben említett, a tagállamok számára 1975. január 1-je óta felmerülő kiadásokra ezt a rendszert kell alkalmazni.2. cikk(1) A kiadások azon része, amely a közösségi szabályokkal összhangban ebben a vonatkozásban rögzített exportvisszatérítéseknek felel meg, az EMOGA Garanciarészlegét terheli.(2) Az 1. cikkben említett kiadásokat – az (1) bekezdésben említett visszatérítésektől eltekintve – a 9. cím alatt ("Élelmiszersegély-kiadások" című fejezet) kell feltüntetni.3. cikk(1) A tagállamok kijelölik az ebben a rendeletben említett kiadásokra vonatkozó kifizetések teljesítésére általuk felhatalmazott szerveket és testületeket. A tagállamok haladéktalanul értesítik a Bizottságot – ha ezt eddig még nem tették volna meg – e szervek és testületek jogállásáról, valamint az ezekre irányadó közigazgatási és számviteli szabályokról, továbbá évente megküldenek minden, az általuk vagy a megfelelő felügyeleti hatóságok által készített, kiadásokról szóló jelentést, illetve részjelentést.(2) A Bizottság az ilyen kiadásokra vonatkozóan – a 729/70/EGK rendelet [2] 11. cikkében említett bizottsággal történő konzultációt követően:- időszakonként és kérésre előlegeket ad az érintett tagállamoknak,- a tagállamok által megküldött bizonylatok alapján ellenőrzi azok könyvvitelét.4. cikkAz e rendeletben említett kiadásokra a 729/70/EGK rendelet 8. és 9. cikkének rendelkezéseit kell alkalmazni.5. cikkAz e rendelet végrehajtására vonatkozó szabályokat szükség szerint és a 729/70/EGK rendelet 13. cikkében meghatározott eljárásnak megfelelően kell elfogadni.6. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Luxembourgban, 1974. október 21-én.a Tanács részérőlaz elnökCh. Bonnet[1] HL C 23., 1974.3.8., 62. o.[2] HL L 94., 1970.4.28., 13. o.--------------------------------------------------